Document ID: 31976R1445

Komisjoni määrus (EMÜ) nr 1445/76,
22. juuni 1976,
millega määratakse kindlaks Lolium perenne L. erinevate sortide loetelu
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 26. oktoobri 1971. aasta määrust (EMÜ) nr 2358/71 seemneturu ühise korralduse kohta, [1] viimati muudetud määrusega (EMÜ) nr 671/75, [2] eriti selle artikli 3 lõiget 5,
ning arvestades, et:
nõukogu 6. aprilli 1976. aasta määruse (EMÜ) nr 833/76 (millega määrati 1976/77. majandusaastaks kindlaks teatavad põllumajandusele kohaldatavad hinnad ja muud summad) [3] VIII lisas määratakse kindlaks Lolium perenne L. hea talvekindlusega, hiliste või keskhiliste ja Lolium perenne L. halva talvekindlusega, keskhiliste, keskvaraste või varaste ning uute ja teiste Lolium perenne L. sortide suhtes kohaldatavad abisummad;
ühenduse kõikides osades abi andmise korra ühtse kohaldamise tagamiseks tuleb Lolium perenne L. erinevad sordid määratleda ja koostada talvekindlate, hiliste või keskhiliste ja talveõrnade, keskhiliste, keskvaraste või varaste sortide loetelu;
seepärast on vaja tunnistada kehtetuks komisjoni 11. aprilli 1975. aasta määrus (EMÜ) nr 964/75, millega määratletakse Lolium perenne L hiliste, keskhiliste ja varastena käsitatavad sordid [4];
käesoleva määrusega ettenähtud meetmed on kooskõlas seemneturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Lolium perenne L. hea talvekindlusega, hiliste või keskhiliste ja halva talvekindlusega, keskhiliste, keskvaraste või varaste sortide loetelu määruse (EMÜ) nr 2358/71 artikli 3 sätetes määratletud tähenduses kinnitatakse käesoleva määruse lisas.
Artikkel 2
Käesolevaga tunnistatakse määrus (EMÜ) nr 964/75 kehtetuks.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 22. juuni 1976

Labels: 17
6